polyglot-tagger/wikipedia-language-snippets-filtered huggingface dataset:
మన ఊరు - మన చరిత్ర: తెలంగాణ రాష్ట్రంలోని ప్రతీ విద్యార్థి ఒక చరిత్రకారుడు కావాలని, వారు పుట్టి, పెరిగిన ఊరికి సంబంధించిన ప్రతీ అంశాన్ని సున్నితంగా పరిశీలించి రాబోయే తరాల వారికి తమ గ్రామచరిత్రను పుస్తకం రూపంలో అందించాలన్న ఉద్దేశ్యంతో మన చరిత్ర మనమే రాసుకుందాం అనే నేపథ్యంతో తెలంగాణ ప్రభుత్వ ఆధ్వర్యంలో ఈ కార్యక్రమం రూపొందించబడింది. 2022 మార్చి 29న నల్గొండ పట్టణంలోని ఎన్జీ కళాశాలలో ఈ కార్యక్రమం ప్రారంభించబడింది. గ్రామ చరిత్ర, దేవాలయాలు-వాటి ప్రాచీనత, శాసనాలు, పాత నిర్మాణ అవశేషాలు, రాష్ట్ర అవతరణ తర్వాత వేగవంతంగా జరిగిన పనులు, వ్యవసాయ పంటలు, పరిశ్రమలు, చేతివృత్తులు, రవాణా సౌకర్యాలు, రహదార్లు-రోడ్లు, వ్యాపారాలు, వాహనాలు, కులాలు, మతాలు, పండుగలు, ఆటపాటలు, గ్రామం నుంచి ఉన్నత స్థాయికి ఎదిగిన వారి చరిత్ర, తెలంగాణ పోరాటయోధులు మొదలైన అంశాలు నిక్షిప్తం చేస్తారు.
అంతేగాక, బహుముఖ ప్రజ్ఞాశాలిగా, విద్యావేత్తగా, సాహితీవేత్తగా, రాజనీతిజ్ఞుడిగా, పాలనాదక్షుడిగా, ఆర్థిక సంస్కరణల ప్రతిపాదకుడిగా పూర్వ ప్రధాని శ్రీ పి.వి.నరసింహారావు పాత్ర రాష్ట్ర దేశ విషయాలలో అనన్య సమాన్యమైనది. ఆయన శత జయంతి సందర్భంగా వారి మూర్తిమత్వాన్ని 360 డిగ్రీలలో ఆవిష్కరించడమే ప్రధాన లక్ష్యమని ప్రకటించిన గౌరవ ముఖ్యమంత్రి శ్రీ కల్వకుంట్ల చంద్రశేఖర్ రావు గారి ఆదేశాల మేరకు తెలంగాణ ప్రభుత్వం, భాషా సాంస్కృతిక శాఖ, తెలంగాణ సాహిత్య అకాడమీ మొత్తం 8 పుస్తకాలను ప్రచురించింది. వాటిలో శ్రీ పీవీ గారు రాసినవి 4 పుస్తకాలు కాగా, మిగతావి ఆయన కృషిని, జీవితాన్ని విశ్లేషించే గ్రంథాలు కావడం విశేషం. వాటి వివరాలు:
2020 జనవరిలో కరోనా మహమ్మారి ప్రపంచాన్ని కుదిపివేసి, మానవ జాతి చరిత్రలోనే వ్యక్తులను, వ్యవస్థలను అన్నిటినీ స్థంభింపచేసింది. మార్చి 23, 2020న భారత ప్రభుత్వం దేశవ్యాప్తంగా ‘జనతా కర్ఫ్యూ’ను విధించాల్సి వచ్చింది. ఆ తర్వాత రోజు నుంచే దేశ చరిత్రలో మొట్టమొదటసారిగా ‘లాక్‌డౌన్‌’ విధించారు. ఈ నేపథ్యంలో అన్ని యంత్రాంగాలు, సంస్థలు, వ్యవస్థలు చాలా వరకు నిర్‌వ్యాపారమై ఎక్కడివక్కడే కుదేలైన పరిస్థితులలో సాహితీ, సాంస్కృతిక కార్యకలాపాలు కూడా ఆగిపోయాయి.
‘‘తెలుగులో బాలవ్యాకరణం, భాష, విమర్శ’’ అంశాలపై సంవత్సర కాలం పాటు ఆన్‌లైన్‌ కార్యక్రమాలను తెలంగాణ సారస్వత పరిషత్‌ ప్రాచ్య కళాశాల పూర్వ విద్యార్థుల సహకారంతో తెలంగాణ సాహిత్య అకాడమి నిర్వహించింది. భాష, వ్యాకరణంపై ఉన్న ఎన్నో క్లిష్ట అంశాలను ఈ కార్యక్రమంలో విశదీకరించి చర్చించడం ద్వారా ఉపాధ్యాయులు, భాషా పండితులు, సాహితీ వేత్తలకు అవగాహన కల్పించడం సాధ్యమయింది.
కావ్యకౌముది సంస్థతో కలిసి ‘‘అంతర్జాతీయ బహుభాషా కవి సమ్మేళనం’’లను 4 సార్లు ఆన్‌లైన్‌ వేదికగా నిర్వహించగా అందులో ప్రతిసారీ దాదాపు 25 పైగా దేశాల నుంచి కవులు పాల్గొని తమ తమ భాషలలో కవితలు వినిపించారు. ఇవే కాకుండా తెలుగు కవి సమ్మేళనాలను కూడా ఆయా సాహితీ సంస్థల కార్యక్రమాలలో అంతర్భాగంగానూ, ప్రత్యేకంగానూ నిర్వహించింది.
తెలంగాణకు సంబంధించిన సాహితీ, భాషా విషయాలు, వైతాళికులకు సంబంధించిన విశేషాంశాలను, జీవన ప్రస్థానాన్ని వాట్సప్‌, యూట్యూబ్‌, ఫేస్‌బుక్‌ వంటి సామాజిక మాధ్యమాల ద్వారా ఎప్పటికప్పుడు, సందర్భోచితంగా తెలియపరుస్తూ ఒకవైపు తెలంగాణ సాహిత్య అకాడమీ కార్యక్రమాలను, మరొకవైపు ఆ విశేషాలను అన్ని వర్గాల ప్రజలకు అందించే ప్రయత్నాన్ని చేసింది.
తెలంగాణ సాహిత్య అకాడమి ప్రచురించిన పుస్తకాలను విద్యార్థులు, పరిశోధకులు, పోటీ పరీక్షల అభ్యర్థులకు, సాహితీ ప్రియులకు అందరికీ అందుబాటులో ఉంచడానికి రవీంద్రభారతి ప్రాంగణంలో శాశ్వత విక్రయ కేంద్రాన్ని 13 నవంబర్‌, 2020 నాడు ఏర్పాటు చేసింది. దీనివల్ల వ్యక్తులు పుస్తకాలను చూడటం, చదవడం, అవసరమైన వాటిని డిస్కౌంట్‌లో కొనుగోలు చేసే అవకాశం లభించింది.
ప్రతి యేటా ప్రతిష్టాత్మకంగా భాషా సాంస్కృతిక శాఖ మరియు హైదరాబాద్‌ బుక్‌ ఫెయిర్‌ సొసైటీ సంయుక్తంగా నిర్వహించే బుక్‌ ఫెయిర్‌లో తెలంగాణ సాహిత్య అకాడమికి ప్రత్యేక స్టాల్‌ను ఏర్పాటు చేయడం ద్వారా ఫెయిర్‌ను సందర్శించే లక్షలాది మంది పుస్తక ప్రేమికులకు అకాడమీ ప్రచురించిన పుస్తకాలను చేరువ చేసింది.
తెలంగాణ సాహిత్య అకాడమి ప్రధాన లక్ష్యాలలో పుస్తక ప్రచురణలు కూడా ఒకటి. దీనివల్ల ఆయా భాషా, సాహిత్య విషయాలు గ్రంధస్థం కావడమే కాక, భావితరాలకు ‘రెఫరెన్స్’ గా నిలుస్తాయి. అందుకే “తెలంగాణ భాష – ఒక అవలోకనం” వంటి పుస్తకాలను ఎన్నిటినో ఈ కరోనా కాలంలో తెలంగాణ సాహిత్య అకాడమీ ద్వారా ప్రచురించింది.
తెలంగాణ సాహిత్య అకాడమి రవీంద్రభారతి ప్రాంగణంలోని కళాభవన్ లో ఏర్పాటైంది.రిజిస్టేషన్ నెం. 787/2017 ద్వారా తెలంగాణ సాహిత్య అకాడమి సంస్థగా నమోదైంది.
అలా తెలంగాణ సాహిత్య అకాడమీ ఈ కరోనా సమయాల్లో ఫిజికల్ గానూ, డిజిటల్ గానూ ఈ దిగువ రకాల సాహిత్య, భాషా కార్యక్రమాలను నిర్వహించింది.
ముప్ఫైఏళ్ల క్రితం కొంతమంది గిరిజనులు ముళ్లపొదలూ, బండరాళ్లను తొలగించి భూములను చదును చేసుకుని సాగుయోగ్యంగా మార్చుకొని వ్యవసాయం చేశారు. అలా సాగులోకి తెచ్చిన ఆ భూమిని తమ వారసులకు అందించారు. కాలక్రమంలో దాన్ని కొందరు గిరిజనేతరులు ఆక్రమించుకొని, ఆ భూమి యజమానుల్నే కూలీలుగా మార్చారు. ఆ గిరిజనేతరులపై పోరాటానికి సిద్ధపడి, తనవాళ్లకి చెప్పింది. కానీ ఎవరూ ధైర్యం చూపలేదు. దాంతో ఆమె ఒంటరిగానే పోరాటానికి సిద్ధపడి, దాదాపు పదిహేనేళ్లు పాటు అలుపెరగని పోరాటం చేసింది.
సుమారు 15ఏళ్ల క్రితం తమ తాతలు, తండ్రుల కష్టార్జితమైన భూములను తమకు ఇప్పించాలని కోరుతూ కుమ్ర లక్ష్మీబాయి కోర్టులో కేసు వేశారు. ఆ భూములు రెవెన్యూ రికార్డుల్లో వారి తాతలు, తండ్రుల పేర్లపైనే ఉండడంతో కోర్టు లక్ష్మీబాయికి అనుకూలంగా తీర్పునిచ్చింది. ఇటీవలే రెవెన్యూ అధికారులు కోర్టు ఆదేశాల మేరకు ఆ భూములను ఆమెకు అప్పగించారు. ఇలా గ్రామంలో పలువురి భూములు వారికే దక్కడంలో ఆమె కీలక పాత్ర పోషించారు.
కుమ్ర లక్ష్మీబాయి తెలంగాణ రాష్ట్రానికి చెందిన సామాజిక సేవకురాలు. తాతలు, తండ్రుల కాలం నాటి భూముల హక్కుల కోసం సుమారు 15ఏళ్ల పాటు పోరాడి విజయం సాధించింది. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
లక్ష్మీబాయికి చిన్నతనంలోనే భీంరావ్ తో వివాహం జరిగింది. భర్త భీంరావ్ సుమారు 13ఏళ్ల క్రితం మరణించగా, కుటుంబ భారమంతా ఆమె పైనే పడింది. ఒక మగ పిల్లానితో పాటు, ముగ్గురు ఆడపిల్లలను పెంచడం కోసం ఎంతో కష్టపడింది.
లక్ష్మీబాయి ఆదిలాబాద్ మండలం, తెలంగాణ రాష్ట్రం, ఆదిలాబాద్ జిల్లా పిప్పల్‌ధారి గ్రామ పంచాయతీ పరిధిలోని దహిగూడ గ్రామంలో జంగు, రాంబాయి అనే దంపతులకు రెండో సంతానంగా జన్మించింది.
గ్రామంలో పురుషులు గుడుంబాకు బానిసలవుతున్నారని తెలిసి ఆ గుడుంబా నిరోధానికి అనేక రకాలుగా కృషి చేసింది. మహిళలు, పిల్లలను చైతన్యవంతులను చేసి గుడుంబా స్థావరాలపై దాడులు చేసింది.
ఈపూరు బిట్ - లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి.
ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఈపూరు బిట్ - లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు ఐదు, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి సర్వేపల్లిలో ఉంది. సమీప ప్రభుత్వ ఆర్ట్స్ / సైన్స్ డిగ్రీ కళాశాల ఎర్రగుంటలోను, జూనియర్ కళాశాల, ఇంజనీరింగ్ కళాశాల‌లు వెంకటాచలంలోనూ ఉన్నాయి. సమీప మేనేజిమెంటు కళాశాల కాకుటూరులోను, వైద్య కళాశాల, పాలీటెక్నిక్‌లు నెల్లూరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నెల్లూరులో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో 2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీలు చదివిన డాక్టరు ఒకరు, డిగ్రీ లేని డాక్టరు ఒకరు ఉన్నారు.
పరుచూరి రఘుబాబు స్మారక నాటక పరిషత్తు ప్రముఖ రచయితలు, నటులైన పరుచూరి వెంకటేశ్వరరావు, పరుచూరి గోపాలకృష్ణ 1989లో ఏర్పాటు చేసిన నాటక పరిషత్తు. 2012 పరుచూరి రఘుబాబు స్మారక 22వ అఖిల భారత నాటకోత్సవాలు గుంటూరు జిల్లా, పల్లెకోనలో ఏప్రిల్ 27 నుంచి మే 1వ తేదీ వరకు
ప్రాథమిక విద్యాభ్యాసం స్వగ్రామం పొనుగుపాడులో ఇతని ముత్తాత రాయంకుల తాతయ్య స్థాపించిన వీధి బడిలో ప్రధానోపాధ్యాయుడుగా పనిచేసిన ఇతని తండ్రి రాయంకుల తాతయ్య వద్ద జరిగింది. ఉన్నత పాఠశాల విద్య తొమ్మిదవ తరగతి వరకు పొనుగుపాడులోనూ, పదవ తరగతి ఇతని మేనమామ వంకాయలపాటి సాంబశివరావు ప్రధానోపాధ్యాయుడుగా పనిచేసిన ప్రకాశం జిల్లా, దూపాడు జిల్లా పరిషత్ ఉన్నత పాఠశాలలో చదివాడు.ఇంటర్మీడియట్ విద్యను నరసరావుపేట యస్.యస్.యన్. కళాశాలలో చదివాడు.ఆ తరువాత వరంగల్ రీజనల్ ఇంజనీరింగు కాలేజిలో బి.టెక్. పూర్తిచేసి లో గ్రాడ్యేయేట్ పట్టా పొందాడు.
ప్రకాశం జిల్లా, ఒంగోలు మండలం, త్రోవగుంట గ్రామానికి చెందిన మండువ పిచ్చయ్య, చింపిరమ్మ దంపతుల రెండవ కుమార్తె పద్మావతిని వివాహమాడాడు. ఈ దంపతుల సంతానం ఇద్దరు కుమారులు. ఆదిత్య, అవనిష్. వీరిద్దరూ అమెరికాలో సాప్టువేర్ ఇంజనీర్లుగా పనిచేస్తున్నారు.
తొలుత స్టేటుబ్యాంకు ఆఫ్ ఇండియాలో ప్రొబేషనరీ ఆపీసరుగా కొంత కాలం పనిచేసాడు. ఉద్యోగం విరమించుకొని బెంగుళూరు, ఐ.ఐ.యమ్. యూనివర్శిటీలో పి.జి.డి.యమ్.కోర్సు పూర్తి చేసాడు. .డిల్లీ యూనివర్శిటీలో యల్.యల్.బి. పూర్తి చేసి ‘లా’ పట్టా పొందాడు.
“తెహ్రీ” హైడ్రోడెవలప్మెంట్ కార్పోరేషన్ ఇండియా లిమిటెడ్ చైర్మెన్, మేనేజింగు డైరెక్టరుగా పనిచేస్తూనే, జాతీయ జల విద్యుత్ సంస్థ చైర్మెన్, మేనేజింగు డైరెక్టరుగా కొంత కాలం అదనపు బాధ్యతలు నిర్వర్తించాడు.
ఈ గ్రామంలో 5 ప్రభుత్వ ప్రాథమిక పాఠశాలలు, 1 ప్రభుత్వ అనియత విద్యా కేంద్రం ఉన్నాయి. సమీప బాలబడి , సమీప మాధ్యమిక పాఠశాల , సమీప మాధ్యమిక పాఠశాల , ఈ గ్రామానికి 5 కి.మీ. లోపు వున్నవి
ఈ గ్రామానికి 5 నుండి 10 కి.మీ దూరములో ఉన్నాయి. సమీప సామాజిక ఆరోగ్య కేంద్రం, సమీప సీనియర్ మాధ్యమిక పాఠశాల , సమీప ఆర్ట్స్, సైన్స్, కామర్సు డిగ్రీ కళాశాల , సమీప ఇంజనీరింగ్ కళాశాలలు , సమీప వైద్య కళాశాల ,సమీప పాలీటెక్నిక్ సమీప మేనేజ్మెంట్ సంస్థ , సమీప దివ్యాంగుల ప్రత్యేక పాఠశాల సమీప వృత్తి విద్యా శిక్షణ పాఠశాల , ఈ గ్రామానికి 10 కి.మీ కన్నా ఎక్కువ దూరములో వున్నవి
ఈ గ్రామంలో పోస్టాఫీసు సౌకర్యం, టెలిఫోన్ సౌకర్యం, పబ్లిక్ ఫోన్ ఆఫీసు సౌకర్యం, మొబైల్ ఫోన్ కవరేజి, పబ్లిక్ బస్సు సర్వీసు, ప్రైవేట్ బస్సు సర్వీసు, ఆటో సౌకర్యం, ట్రాక్టరు ఉన్నాయి. సమీప టాక్సీ సౌకర్యం ఈ గ్రామానికి 5 కి.మీ. లోపు వున్నవి
సమీప రైల్వే స్టేషన్, ఈ గ్రామానికి 5 నుండి 10 కి.మీ దూరములో ఉన్నాయి. సమీప ఇంటర్నెట్ కెఫెలు / సామాన్య సేవా కేంద్రాల సౌకర్యం, సమీప ప్రైవేటు కొరియర్ సౌకర్యం, ఈ గ్రామానికి 10 కి.మీ కన్నా ఎక్కువ దూరములో ఉన్నాయి. సమీప జాతీయ రహదారి గ్రామానికి 5 కిలోమీటర్ల లోపు ఉంది. గ్రామంరాష్ట్ర రహదారితో అనుసంధానమై ఉంది. గ్రామంప్రధాన జిల్లా రోడ్డుతో అనుసంధానమై ఉంది. గ్రామంఇతర జిల్లా రోడ్డుతో అనుసంధానమై ఉంది.
ఈ గ్రామంలో ఏకీకృత బాలల అభివృద్ధి పథకం , అంగన్వాడీ కేంద్రం , ఇతర , ఆశా కార్యకర్త , గ్రంథాలయం, పబ్లిక్ రీడింగ్ రూం, వార్తాపత్రిక సరఫరా, అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీప ఆటల మైదానం, సమీప సినిమా / వీడియో హాల్, ఈ గ్రామానికి 10 కి.మీ కన్నా ఎక్కువ దూరములో వున్నవి
ఈ గ్రామంలో 1 ప్రాథమిక ఆరోగ్య కేంద్రం, 1 ప్రాథమిక ఆరోగ్య ఉప కేంద్రం, 1 పశు వైద్యశాల, 1 సంచార వైద్య శాల ఉన్నాయి.
సమీప సామాజిక ఆరోగ్య కేంద్రం, సమీప మాతా, శిశు సంరక్షణా కేంద్రం, సమీప టి.బి వైద్యశాల, సమీప అలోపతీ ఆసుపత్రి, సమీప ప్రత్యామ్నాయ ఔషధ ఆసుపత్రి, సమీప ఆసుపత్రి, సమీప కుటుంబ సంక్షేమ కేంద్రం ఈ గ్రామానికి 10 కి.మీ కన్నా ఎక్కువ దూరములో వున్నవి
ఈ గ్రామంలో వ్యవసాయ ఋణ సంఘం, స్వయం సహాయక బృందం, పౌర సరఫరాల కేంద్రం ఉన్నాయి. సమీప ఏటియం, సమీప వాణిజ్య బ్యాంకు, సమీప సహకార బ్యాంకు, సమీప వారం వారీ సంత, సమీప వ్యవసాయ మార్కెటింగ్ సొసైటీ, ఈ గ్రామానికి 10 కి.మీ కన్నా ఎక్కువ దూరములో వున్నవి
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు తిర్యానిలో ఉన్నాయి.
సమీప జూనియర్ కళాశాల తిర్యానిలోను, ప్రభుత్వ ఆర్ట్స్ / సైన్స్ డిగ్రీ కళాశాల ఆసిఫాబాద్లోనూ ఉన్నాయి. సమీప వైద్య కళాశాల ఆదిలాబాద్లోను, పాలీటెక్నిక్‌ బెల్లంపల్లిలోను, మేనేజిమెంటు కళాశాల మంచిర్యాలలోనూ ఉన్నాయి.
సమీప వృత్తి విద్యా శిక్షణ పాఠశాల బెల్లంపల్లిలోను, అనియత విద్యా కేంద్రం మంచిర్యాలలోను, దివ్యాంగుల ప్రత్యేక పాఠశాల మందమర్రి లోనూ ఉన్నాయి.
పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. సబ్ పోస్టాఫీసు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ఇది మండల కేంద్రమైన తిర్యాని నుండి 10 కి. మీ. దూరం లోను, సమీప పట్టణమైన బెల్లంపల్లి నుండి 25 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
చో రామస్వామి ప్రత్యక్ష రాజకీయాలలో పాల్గొనకున్నా ఇతడు రాజకీయ సూత్రధారిగా పనిచేసిన సందర్భాలున్నాయి. కామరాజ నాడార్ నాయకత్వంలోని పాతకాంగ్రెస్‌ను ఇందిరా కాంగ్రెస్‌లో విలీనం చేయడానికి ఇతడు ఇందిరాగాంధీ, కామరాజ్ నాడార్‌లతో మాట్లాడి మధ్యవర్తిత్వం నెరిపాడు. ఎం.జి.రామచంద్రన్ మరణించిన తర్వాత అతని శవయాత్రలో అవమానానికి గురైన జయలలితను తిరిగి ఎ.ఐ.డి.ఎం.కె. అధినాయకురాలిగా ప్రతిష్ఠించడంలో ఇతని పాత్ర గణనీయమైనది. జయలలితకు ఇతడు రాజగురువు లాంటివాడు. ఇతనికి కృపలానీ, ఇందిరాగాంధీ, మొరార్జీదేశాయ్, కరుణానిధి, చరణ్ సింగ్, కామరాజర్, ఎంజీఆర్, జయలలిత, ఎన్టీఆర్, వాజ్‌పేయి, అద్వానీ, మోదీ వంటి రాజకీయ నేతలతో సత్సంబంధాలున్నాయి. అయితే ఈ సత్సంబంధాలు వారిపై విమర్శలు చేయవలసిన సందర్భంలో అడ్డురాలేదు. ఇతడు మొరార్జీదేశాయ్ ప్రధానమంత్రిగా ఉన్నప్పుడు రాజ్యసభకు రాష్ట్రపతిచేత నియమించబడి 1999-2005 మధ్య కాలంలో రాజ్యసభ సభ్యుడిగా ఉన్నాడు.
చదువుకునే రోజులలోనే ఇతనికి రంగస్థలంపై మోజు ఏర్పడి అది వ్యామోహంగా ముదిరింది. నాటకాలు వ్రాయడం, నటించడం దర్శకత్వం వహించడంలో ఇతడు తలమునకలైనాడు. ఇతడు 23 నాటకాలను వ్రాశాడు. ఇతడు వ్రాసిన నాటకాలలో మొహమ్మద్ బిన్ తుగ్లక్ అత్యంత జనాదరణ పొందింది. తుగ్లక్ గోరీ నుండి లేచివచ్చి దేశానికి ప్రధాని కావడం ఈ నాటకం ఇతివృత్తం. ఫిరాయింపు రాజకీయాలపైన ఈ నాటకం వ్యంగ్యంగా, ఘాటుగా విమర్శించింది. దీనిని సినిమాగా తీయడానికి ప్రయత్నించినప్పుడు డి.ఎం.కె.ప్రభుత్వం గట్టిగా అడ్డుకొంది. అయితే ఇతడు వెనకడుగు వేయలేదు. 1971లో ఆ సినిమాను నిర్మించాడు.
చో రామస్వామి 1963-2005 మధ్యకాలంలో సుమారు 200 తమిళ సినిమాలలో నటించాడు. ఎక్కువగా హాస్యపాత్రలలోను, తండ్రిపాత్రలలోను నటించాడు. 14 చిత్రాల్లో హీరోగాను, మరికొన్ని చిత్రాల్లో ప్రతినాయకుడిగాను నటించాడు. నాలుగు సినిమాలకు దర్శకత్వం వహించాడు. 14 చిత్రాలకు మాటలు వ్రాశాడు. జయలలితతో పాటు ఎంజీఆర్, శివాజీ గణేశన్, రజనీకాంత్, కమల్ హాసన్ తదితరులతో కలసి పలు సినిమాల్లో నటించాడు. ప్రముఖ నటి రమ్యకృష్ణ వ్యంగ్య రచయిత చో రామస్వామి మేనకోడలు.
ఇతడు నాటకాలు, ఆధ్యాత్మిక గ్రంథాలు రచించాడు. ఆధ్యాత్మిక రచనలలో హిందూ మహాసముద్రం , మహాభారతం, వాల్మీకి రామాయణం, నానేరాజా మొదలైనవి ముఖ్యమైనవి. నాటకాలలో వెయిట్ అండ్ సీ, వై నాట్?
ముహమ్మద్ బిన్ తుగ్లక్, నేరమై ఉరంగం నేరం, మద్రాస్ బై నైట్ ముఖ్యమైనవి. ఇతడు తన జీవితచరిత్రను అదృష్టం అందించిన అనుభవాలు అనే పేరుతో రచించాడు.
ఇతని అసలు పేరు శ్రీనివాస అయ్యర్ రామస్వామి. ఇతడు "దెన్‌మొళియల్" అనే నాటకాన్ని వ్రాసి దానిలో చో అనే పాత్రను ధరించి రక్తికట్టించి ప్రేక్షకుల మెప్పుపొందడంతో ఇతని పేరులోని శ్రీనివాస అయ్యర్ స్థానంలో చో చేరి ఇతడు చో రామస్వామిగా స్థిరపడ్డాడు. ఇతడు మైసూరులో 1934, అక్టోబర్ 5న జన్మించాడు. మద్రాసు విశ్వవిద్యాలయంలో లా చదివి కొంతకాలం న్యాయవాద వృత్తిని చేపట్టాడు.
చో రామస్వామి తుగ్లక్ పత్రికా సంపాదకునిగా సుప్రసిద్ధుడు. రాజ్యసభ సభ్యుడు. సినిమా నటుడు, రంగస్థల నటుడు, రచయిత, రాజకీయ విశ్లేషకుడు, పత్రికా సంపాదకుడు, న్యాయవాది ఇలా అనేకరంగాలలో రాణించాడు.
బడుగు పేరుతో ఒక పండగను కూడా జరుపుతారు.కెరమెరి ఏజేన్సీ మండలాల్లో బడుగు ఉత్సవాన్ని ప్రజలు ఘనంగా జరుపుతారు. కెరమెరి మండలంతో పాటు జైనూర్‌, సిర్పూర్‌ , ఉట్నూర్‌, నార్నూర్‌, ఇంద్రవెల్లి తదితర మండలాల్లోని వివిధ గ్రామాల్లో ఈ పండుగను అత్యంత ఉత్సాహంగా జరుపుతారు. పొలాల అమవాస్య తెల్లారి జరుపుకొనే పండుగను బడుగు పండుగ అంటారు. ఈ నేపథ్యంలో పొలాల పండుగ రోజు చేసిన నైవేద్యాన్ని ఊరు శివారులో ప్రత్యేక పూజలు జరిపి ఎద్దు దగ్గర ఈ నైవేద్యాన్ని సమర్పిస్తారు. చేతిలో కర్ర తీసుకొని ఇళ్లల్లో ఉండే దోమలు, వ్యాధులు, క్రీములు, క్రీటకాలను తొలగిస్తూ వివిధ రకాల నినాదాలు చేస్తూ ఊరు భయటకు వెళ్తారు. ఇలా చేయడం వల్ల దోమలు, ఈగలు వ్యాప్తి తగ్గుతుందని వారి నమ్మకం. శ్రావణ మాసంలో ఎలాంటి విందు భోజనానికి తావు లేకుండా మాంసాహరం తినకుండా జాగ్రత్తలు తీసుకుంటారు. పొలాల పండుగ తెల్లారి నుండి మళ్లీ యధావిధిగా గడుపుకోవడానికి ప్రత్యేకగా నిలుస్తుంది.ఈ బడగ పండుగ.
బడుగు భాష, ద్రావిడ భాష జాబితాల్లో ఒకటి . ఇది దక్షిణ భాష కుటుంబానికి చెందిన కన్నడం, మళయాలం, తమిళం భాషలలో ఒకటి. ఇది నీలగిరి ప్రాంతాలలో ఆదిమవాసుల వ్యవహారిక భాష. ఈ భాషను కొందరు భాష శాస్త్రవేత్తలు కన్నడభాష మాండలికాన్ని పోలి ఉందంటారు. 10 శతాబ్దంలో విడిపోయి ప్రత్యేక భాషగా ఏర్పడిందనేది ఒక వాదన. ఆర్.బి. స్విన్‌టన్ అనే భాషా పరిశోధకుడు దీనిపై పరిశోధన చేసారు. ఈ భాషను మాట్లాడే వారు ఈ ప్రాంతంలో సుమారు 90 వేల మంది ఉంటారని అతను అంచనా వేసాడు. ఇక్కడే కాక ఒరిస్సా ప్రాంతంలో కూడా ఈ భాషను మాట్లాడే వారు ఉన్నట్టుగా గుర్తించాడు.
1773 సమయంలో లావోసియర్ గాలి గురించి రాసిన సాహిత్యాన్ని, ముఖ్యంగా "స్థిర గాలి"ని పూర్తిగా సమీక్షించాలని నిర్ణయించుకున్నాడు. ఈ రంగంలో ఇతర శాస్త్రవేత్తలు చేసిన అనేక ప్రయోగాలను పునరావృతం చేయాలని నిర్ణయించుకున్నాడు. అతను ఈ సమీక్ష యొక్క వృత్తాంతాన్ని 1774 లో ఓపస్కుల్స్ ఫిజిక్స్ ఎట్ చిమిక్స్ అనే పుస్తకంలో ప్రచురించాడు. ఈ సమీక్ష సమయంలో, అతను తేలికపాటి, దాహక క్షారాలపై ప్రాచీనంగా పరిమాణాత్మక ప్రయోగాలను నిర్వహించిన స్కాటిష్ రసాయన శాస్త్రవేత్త జోసెఫ్ బ్లాక్ యొక్క పరిశోధనల గురించి అతను మొదటిసారి పూర్తి అధ్యయనం చేశాడు. సజల క్షారానికి , దాహక రూపం ల మధ్య వ్యత్యాసాన్ని "బ్లాక్" చూపించాడు. సున్నపురాయిలో ఉన్నది స్థిరపడిన సాధారణ గాలి కాదు, "స్థిర గాలి"ని కలిగి ఉంటుంది. కానీ ఒక ప్రత్యేకమైన రసాయన జాతి వాతావరణంలో ఒక భాగంగా ఉండే కార్బన్ డయాక్సైడ్ అని అర్ధం. బ్లాక్ తెలియజేసిన "స్థిరగాలి", లోహాలు భస్మాలు చార్‌కోల్ తో క్షయకరణం చెందినపుడు వెలువడు వాయువు ఒకే విధమైనవని లావోయిజర్ గుర్తించాడు. లోహాల భస్మీకరణం జరిగినపుడు సంయోగం చెండే వాయువు, ఏర్పడిన పదార్థం బరువు పెరగడానికి కారణమైన వాయువు "బ్లాక్" తెలియజేసిన "స్థిర వాయువు" 2.
మరణించిన ఏడాదిన్నర తరువాత, లావోసియర్‌ను ఫ్రెంచ్ ప్రభుత్వం నివృత్తి చేసింది. వైట్ టెర్రర్ సమయంలో, అతని వస్తువులను అతని వితంతువుకు అందజేశారు. "తప్పుగా శిక్షించబడిన లావోసియర్ యొక్క వితంతువుకు" అనే ఒక సంక్షిప్త గమనిక చేర్చబడింది. ఆయన మరణించిన సుమారు ఒక శతాబ్దం తరువాత, పారిస్‌లో లావోసియర్ విగ్రహాన్ని నిర్మించారు. విగ్రహం కోసం శిల్పి లావోసియర్ తలను వాస్తవానికి నకలు చేయలేదని తరువాత కనుగొనబడింది. ఈ విగ్రహానికి లావోసియర్ యొక్క చివరి సంవత్సరాల్లో అకాడమీ ఆఫ్ సైన్సెస్ కార్యదర్శిగా పనిచేసిన మార్క్విస్ డి కొండోర్సెట్ యొక్క విడి తలని ఉపయోగించారు. డబ్బు లేకపోవడం వల్ల మార్పులు చేయకుండా నిరోధించారు. ఈ విగ్రహం రెండవ ప్రపంచ యుద్ధంలో కరిగిపోయింది. దాని స్థానం మార్చబడలేదు. పారిస్‌లోని ప్రధాన "లైసీలు" , 8 వ అరోండిస్మెంట్‌లోని ఒక వీధికి లావోసియర్ పేరు పెట్టారు. అతని విగ్రహాలు హొటెల్ డి విల్లేపై, లౌవ్రే యొక్క కోర్ నెపోలియన్ ముఖభాగంలో ఉన్నాయి. ప్రముఖ ఫ్రెంచ్ శాస్త్రవేత్తలు, ఇంజనీర్లు, గణిత శాస్త్రజ్ఞుల 72 పేర్లలో అతని పేరు ఈఫిల్ టవర్‌తో పాటు కేంబ్రిడ్జ్, లోని వద్ద కిల్లియన్ కోర్ట్ చుట్టూ ఉన్న భవనాలపై చెక్కబడింది.
జూన్ 1791 లో, లావోసియర్ "పియరీ శామ్యూల్ డు పాంట్ డి నెమోర్స్‌"కు ఒక ప్రింటింగ్ ప్రెస్ కొనడానికి 71,000 లివర్ల రుణం ఇచ్చాడు. తద్వారా డు పాంట్ " లా కరస్పాండెన్స్ పేట్రియాటిక్" అనే వార్తాపత్రికను ప్రచురించాడు. దీనిలో జాతీయ రాజ్యాంగ సభలో చర్చల నివేదికలు, అకాడమీ ఆఫ్ సైన్సెస్ నుండి వచ్చిన పరిశోధనా పత్రాలను చేర్చడానికి ఈ ప్రణాళిక చేసారు. విప్లవం డు పాంట్ యొక్క మొదటి వార్తాపత్రికను త్వరగా దెబ్బతీసింది. కానీ అతని కుమారుడు ఇ.ఐ.డు పాంట్ త్వరలో " లే రిపబ్లికన్‌ను" పత్రికను ప్రారంభించి లావోసియర్ యొక్క తాజా రసయనశాస్త్ర గ్రంథాలను ప్రచురించాడు. లావోసియర్ తూనికలు, కొలతల యొక్క ఏకరీతి వ్యవస్థను స్థాపించడానికి ఏర్పాటు చేసిన కమిషన్‌కు అధ్యక్షత వహించారు, ఇది మార్చి 1791 లో మెట్రిక్ విధానాన్ని అనుసరించాలని సిఫారసు చేసింది. బరువులు, కొలతల యొక్క కొత్త వ్యవస్థను 1793 ఆగస్టు 1 న సభ ఆమోదించింది. లావోసియర్ స్వయంగా బరువులు, కొలతలపై కమిషన్ నుండి 1793 డిసెంబరు 23 న లాప్లేస్, అనేక ఇతర సభ్యులతో కలిసి రాజకీయ కారణాల వల్ల తొలగించబడ్డారు. అతని చివరి ప్రధాన రచనలలో ఒకటి ఫ్రెంచ్ విద్యా సంస్కరణ కోసం జాతీయ సభ ప్రతిపాదించింది.
1772 నుండి 1778 వరకు గల మధ్య లావోసియర్ రసాయన పరిశోధనలలో ఎక్కువగా తన స్వంత దహన సిద్ధాంతాన్ని అభివృద్ధి చేయడంలో జరిగింది. 1783 లో అతను అకాడమీలో ప్లాజిస్టాన్ సిద్ధాంతంపై తన ఆక్షేపణలతో కూడిన పత్రాన్ని చదివాడు. ఇది ప్రస్తుత దహన సిద్ధాంతంపై పూర్తి స్థాయి ఆక్షేపణ. ఆ సంవత్సరం లావోసియర్ నీటి సంఘటనంపై అనేక ప్రయోగాలను ప్రారంభించాడు. ఇది అతని దహన సిద్ధాంతానికి ఒక ముఖ్యమైన తుది ఋజువును అందించింది. అనేక మందిని పరివర్తనలోకి తీసుకొని వచ్చింది. చాలా మంది పరిశోధకులు హెన్రీ కావెండిష్ తెలియజేసిన మంట గాలి కలయికతో ప్రయోగాలు చేశారు. దీనిని లావోసియర్ హైడ్రోజన్ అని పిలిచాడు. ఇది "డీఫ్లోజిస్టికేటెడ్ ఎయిర్" తో కలసి విద్యుత్ స్ఫులింగం జరిగి ఏర్పడే వాయువుల మిశ్రమం వలన నీరు ఏర్పడుతుంది. ఆక్సిజన్‌లో హైడ్రోజన్‌ను మండించడం ద్వారా కావెండిష్ స్వచ్ఛమైన నీటిని ఉత్పత్తి చేయడాన్ని పరిశోధకులందరూ గుర్తించారు. కాని వారు ఫ్లోజిస్టన్ సిద్ధాంత చట్రంలో ప్రతిచర్యను వివిధ మార్గాల్లో వివరించారు.
ఆంటోనీ లావోయిజర్, మేరీ-అన్నే లావోసియర్ చిత్రపటాన్ని కళాకారుడు జాక్వెస్-లూయిస్ డేవిడ్ చిత్రించాడు. సంపన్న వ్యతిరేక కోరికలను రేకెత్తిస్తుందనే భయంతో, 1788 లో విప్లవం పూర్తయిన సందర్భంగా ఈ పెయింటింగ్‌ను ఆచారంగా పారిస్ సలోన్ వద్ద బహిరంగ ప్రదర్శనలో ఉంచడానికి ప్రభుత్వం నిరాకరించింది. "ఫెర్మ్ జెనెరెల్‌"లోకి ప్రవేశించిన తరువాత మూడు సంవత్సరాలు లావోసియర్ ఎక్కువ సమయం అధికారిక ఫెర్మ్ జెనెరెల్ వ్యాపారంతో కొనసాగడం వల్ల శాస్త్రీయ కార్యకలాపాలు కొంతవరకు తగ్గాయి. ఏదేమైనా, ఈ కాలంలో అతను అకాడమీ ఆఫ్ సైన్సెస్ కు ఒక ముఖ్యమైన జ్ఞాపకాన్ని అందించాడు, అది "బాష్పీభవనం ద్వారా నీటిని భూమిలోకి మార్చడం". ఒక గాజు పాత్రలో నీటిని దీర్ఘకాలం వేడిచేసిన తరువాత ఏర్పడిన "మట్టి" అవక్షేపం ఉత్పత్తి నీటిని, భూమిలోకి మార్చడం వల్ల ఏర్పడినది కాదు, వేడినీటి వల్ల గాజు పాత్ర లోపలి భాగం క్రమంగా విచ్ఛిన్నం కావడం వల్ల ఉత్పత్తి చేయబడినదని చాలా కచ్చితమైన పరిమాణాత్మక ప్రయోగం ద్వారా లావోసియర్ దానిని చూపించాడు. రైతులకు సహాయం చేయడానికి ఫ్రెంచ్ ద్రవ్య, పన్ను విధానంలో సంస్కరణలను ప్రవేశపెట్టడానికి కూడా అతను ప్రయత్నించాడు.
లావోసియర్ విద్య ఆనాటి ఫ్రెంచ్ జ్ఞానోదయం ఆదర్శాలతో నిండి ఉంది. పియరీ మాక్వేర్ రాసిన రసాయన శాస్త్ర నిఘంటువుతో అతను ఆకర్షితుడయ్యాడు. అతను విజ్ఞాన శాస్త్రాలలో ఉపన్యాసాలకు హాజరయ్యేవాడు. లావోసియర్‌కు రసాయన శాస్త్రం పట్ల అభిరుచి, ఆసక్తి 18 వ శతాబ్దానికి చెందిన ఫ్రెంచ్ పండితుడు ఎటియెన్ కొండిలాక్ చే ప్రభావితం చేయబడింది. అతని మొదటి రసాయన ప్రచురణ 1764 లో కనిపించింది. 1763 నుండి 1767 వరకు అతను జీన్-ఎటియెన్ గుట్టార్డ్ వద్ద భూగర్భ శాస్త్రాన్ని అభ్యసించాడు. గుటార్డ్ సహకారంతో లావోసియర్ జూన్ 1767 లో అల్సాస్-లోరైన్ భౌగోళిక సర్వేలో పనిచేశాడు. 1764 లో, జిప్సం రసాయన, భౌతిక ధర్మాలపై ఫ్రాన్స్‌లో అత్యంత ఉన్నత శాస్త్రీయ సమాజం అయిన ఫ్రెంచ్ అకాడమీ ఆఫ్ సైన్సెస్‌కు అతను తన మొదటి పరిశోధనా పత్రాన్ని సమర్పించాడు. 1766 లో పారిస్ వీధుల్లో దీపాలను అమర్చాలని సూచించారు. దానికి అతనికి బంగారు పతకం లభించింది. 1768 లో లావోసియర్ అకాడమీ ఆఫ్ సైన్సెస్‌లో తాత్కాలిక నియామకాన్ని పొందాడు. 1769 లో అతను ఫ్రాన్స్ మొదటి భౌగోళిక పటం తయారీలో పనిచేశాడు.
అతను పారిస్ నగరంలో ఉన్నత వర్గానికి చెందిన సంపన్న కుటుంబంలో 1743 ఆగస్టు 26 న జన్మించాడు. అతని తండ్రి పారిస్ పార్లమెంటులో న్యాయవాదిగా ఉండేవాడు. అతనికి ఐదు సంవత్సరాల వయసులో తన తల్లిని మరణించింది. పారిస్ విశ్వవిద్యాలయం లోని కాలేజ్ డెస్ క్వారెలో పాఠశాల తన 11వయేట 1754లో విద్యను ప్రారంభించాడు. చివరి రెండు సంవత్సరాల విద్యాభ్యాసంలో అతను రసాయన శాస్త్రం, వృక్ష శాస్త్రము, ఖగోళ శాస్త్రం, గణిత శాస్త్రాలను అభ్యసించాడు. తత్వ శాస్త్రంలో అతను ప్రముఖ గణిత శాస్త్రవేత్త, పరిశీలనా ఖగోళ శాస్త్రవేత్త అయిన ఆబ్బే నికోలస్ డి లాకాలైట్ వద్ద శిక్షణ పొందాడు. అతను వాతావరణ పరిశీలనలో ఆసక్తిని కలిగించి శాస్త్రజ్ఞానంపై ఉత్సుకతను కలిగించాడు. లావోయిజర్ న్యాయ పాఠశాలలో చేరి 1763 లో బ్యాచిలర్స్ డిగ్రీని పొందాడు. 1764 లో లైసెన్స్ పొందాడు. న్యాయ శాస్త్ర పట్టాను అందుకుని బార్ కౌన్సిల్ లో సభ్యుడయ్యాడు కానీ ఎప్పుడూ న్యాయవాద వృత్తిని ఆచరించలేదు. కానీ శాస్త్ర విద్యపై పరిశోధనలకు తన సమయాన్ని కొనసాగించాడు.
లావోసియర్ 1789 లో ప్రచురించబడిన తన "ట్రెయిట్ ఎల్మెంటైర్ డి కిమీ" లో కొత్త నామీకరణాన్ని ఉపయోగించాడు. ఈ పని రసాయన శాస్త్రానికి లావోసియర్ చేసిన సహకారాన్ని సూచిస్తుంది. ఈ అంశంపై మొదటి ఆధునిక పాఠ్యపుస్తకంగా పరిగణించబడుతుంది. ఈ పుస్తకంలో ప్రధాన భాగం ఆక్సిజన్ సిద్ధాంతం. కొత్త సిద్ధాంతాల ప్రసారానికి ఈ పని అత్యంత ప్రభావవంతమైన సాధనంగా మారింది. ఇది రసాయన శాస్త్రం కొత్త సిద్ధాంతాల యొక్క ఏకీకృత దృక్పథాన్ని ప్రదర్శించింది. ద్రవ్యరాశి నిశ్చత్వం యొక్క స్పష్టమైన నియమాన్ని కలిగి ఉంది. ఫ్లోజిస్టన్ ఉనికిని ఖండించింది. ఈ పాఠ్యం ఒక మూలకం యొక్క భావనను రసాయన విశ్లేషణ యొక్క ఏదైనా తెలిసిన పద్ధతి ద్వారా విభజించలేని పదార్ధంగా స్పష్టం చేసింది. మూలకాల నుండి రసాయన సమ్మేళనాలు ఏర్పడటం గురించి లావోసియర్ యొక్క సిద్ధాంతాన్ని తెలియజేసింది. ఇది విజ్ఞాన శాస్త్ర చరిత్రలో ఒక ప్రామాణిక గ్రంథంగా నిలిచింది. అప్పటి రసాయన శాస్త్రవేత్తలు లావోసియర్ కొత్త ఆలోచనలను అంగీకరించడానికి నిరాకరించారు.
ఆ సమయంలో రసాయన నామకరణానికి హేతుబద్ధమైన వ్యవస్థ వాస్తవంగా లేదు. "మెథొడ్ డె నామిన్‌క్లేచర్ కిమిక్ పుస్తకంలో రసాయన పదార్థాల నామీకరణ విధానానికి కొత్త వ్యవస్థ రాయబడింది. అందులో లావోయిజర్ మొత్త ఆక్సిజన్ సిద్ధాంతం కూడా ఉంది. సాంప్రదాయక అంశాలైన భూమి, గాలి, అగ్ని, నీరు వంటివి విస్మరించబడ్డాయి. వాటికి బదులుగా ఏ రసాయన పద్ధతుల ద్వారా కూడా చిన్న పదార్థాలుగా విభజింప వీలులేని 55 పదార్థాలను మూలకాలుగా జాబితా తయారుచేయబడింది. కాంతిని కలిగే మూలకాలు; కలోరిక్ ; ఆక్సిజన్, హైడ్రోజన్, అజోట్ సూత్రాలు; కార్బన్; సల్ఫర్; భాస్వరం; మురియాటిక్ ఆమ్లం , బోరిక్ ఆమ్లం , "ఫ్లోరిక్" ఆమ్లం యొక్క ఇంకా తెలియని "రాడికల్స్"; 17 లోహాలు; 5 మృత్తికలు (ప్రధానంగా మెగ్నీషియా, బారియా, స్ట్రోంటియా వంటి ఇంకా తెలియని లోహాల ఆక్సైడ్లు); మూడు క్షారాలు ;, 19 సేంద్రీయ ఆమ్లాల "రాడికల్స్".